hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu zh hu fr hu fr hu hu hu hu hu hu en en es es es es en hu de hu hu hu hu hu hu hu hu de hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Írta: MoziNéző | 2015,okt,29 | Filmhírek | 0 |
November elején DVD-n is megjelenik Pálfi György Karlovy Vary-ban több díjat elnyert, Szabadesés című filmje. A Szabadesést a rajongók november 9-én közönségtalálkozóval egybekötött dedikáláson is megvásárolhatják az Art+ Cinema moziban megnyílt despot.hu mediastore-ban, ahol személyesen találkozhatnak a rendezővel.
Pálfi György (Hukkle, Taxidermia, Nem vagyok a barátod, Final Cut – Hölgyeim és Uraim!) legutóbbi, Szabadesés című alkotása a Karlovy Vary Nemzetközi Filmfesztiválon elnyerte a zsűri különdíját, a legjobb rendezés díját, valamint az Europa Cinemas Label díját. A Szabadesést tavaly több mint 10 ezer néző látta a mozikban, most pedig immár DVD-n is hozzáférhetővé válik Pálfi filmje. A november elejétől megvásárolható DVD-n a film 80 perces változatán túl számos extrával is szolgál majd: Pálfi György teljes audiókommentárja mellett kimaradt jelenetek valamint a film HD felbontású, számítógépen megtekinthető változata is megtalálható lesz a korongon.
November 9-én, hétfőn 16 órától egy vetítéssel egybekötött DVD bemutató keretében nemcsak látható lesz ismét a Szabadesés az Art+ Cinemában (volt Örökmozgó, 1073, Budapest, Erzsébet körút 39.), de a vetítést közönségtalálkozó is követi, amelyen Pálfi György örömmel válaszol a rajongók kérdéseire. 18 órától pedig a mozi előterében található despot.hu mediastore-ban 1999 forintos áron megvásárolható lesz a kiadvány, amelyet a rendező készséggel dedikál.
A Szabadesés hét lakás történetét meséli el. Egymás alatti hét emeleten elhelyezkedő lakások nem hétköznapi történeteit. Bennünk fellelhető szorongások vizuális megjelenései ezek a történetek. Akár meg is történhetnének, talán meg is történnek – csak nem szeretünk róla beszélni. A film keretét adó zuhanás csupán ebbe a hét lakásba enged betekintést, de vannak még lakások – akár ebben a házban, akár más házakban, más városokban, más országokban is. És mindegyikben van egy-egy újabb történet. Furcsa történetek ezek, különös emberekről. De mi a normális? És ki mondhatja el magáról, hogy nem furcsa?
A Szabadesést a Pusztai Ference producer vezette KMH Film és a POPFILM gyártotta, a dél-koreai JIF fesztivál a francia SCIAPODE a magyar VISIONTEAM és ORIGO FILM GROUP koprodukciójában. A film főszereplője a Kossuth-díjas, Jászai Mari-díjas, Nemzet Színésze Molnár Piroska, aki Pálfival már dolgozott együtt a Taxidermiában is. Mellette olyan kiemelkedő művészek szerepelnek a Szabadesésben, mint Tenki Réka, Trill Zsolt, Nagy Zsolt, Bordán Irén, Jordán Tamás, Hegedűs D. Géza, és Benedek Miklós. A film operatőre Pohárnok Gergely. A film rendezője, Pálfi György legutóbb Cannes-ban szerepelt a Final Cut – Hölgyeim és Uraimmal, előtte a Nem vagyok a barátod Karlovy Varyban volt versenyben, a Taxidermia négy díjat nyert a Magyar Filmszemlén, szerepelt Cannes-ban és többek között Chicagóban lett a legjobb film, a világsikert aratott Hukkle-val pedig többek között Európai Filmdíjban részesült.
A DVD kiadója a KHM film, forgalmazója a Fantasy Film.
Előző Mészáros Márta: Forog az Aurora Borealis – Északi fény
Következő Kaláka: Három székláb a Puskin moziban
Anne Hathaway mégsem támogatja Obamát?
Szeretlek mint állat! – Négy évig készült a szemüvegkamerás magyar film
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Elegant Themes által tervezett | Powered by WordPress